Faderens engagement med den danske konge i [[1620'erne|1620’erne]] har næppe været den direkte anledning til, at [[Wilhelm Frederik Wedell|Wilhelm Friedrich Wedell]] som den første af to yngre sønner kom til Danmark. Formodentlig var faderens godser i så dårlig forfatning, og den hjemlige adel så hårdt presset af fyrsten, at der ikke var nogen fremtid i hjemlandet. Med sig bragte brødrene en [[friherre]]titel, som hverken faderen eller den ældre bror ses at have benyttet, og som muligvis var opfundet for at gøre et bedre indtryk i det fremmede.<ref name=":2">Thomassen Jesper, Holstein Poul. ''[[Danmarks Adels Aarbog]]''. Dansk Adelsforening, DAA 1997-1999, side 524</ref>
Historie